lv en lv id lv lv lv lv es en lv lv lv lv lv lv lv lv lv lv lv lv lv lv lv lv lv lv lv lv lv de et lt lv lv lv fr lv az az lv sl lv et lv lv lv lv sl en es es en en en
Mākslas parks – Pedvāles mākslas parks
Latvijas Ziemeļrietumos, Kurzemē, Abavas upes ielejas kreisajā krastā blakus
Sabiles pilsētai atrodas Pedvāle. Pēc Latvijas neatkarības atjaunošanas,
1991. gadā, tēlnieks Ojārs Arvīds Feldbergs iegādājās Firksu-Pedvāles un
Briņķu-Pedvāles muižas, un uzsāka Brīvdabas mākslas muzeja veidošanu.
No 2018. gada septembra tas ir Pedvāles Mākslas parks.
Mākslas parka teritoriju nepilnu 100 hektāru platībā veido daudzveidīga
ainaviska vide — pļavas, krūmāji, lēzenas nogāzes, dziļas ielejas, avoti,
strauti un līkumaina upīte. Tā ir ideāla vieta, kurā izpausties visdažādāko
radošo nozaru pārstāvjiem, izmantojot mākslinieku rezidenci un parka
teritoriju izstādēm, koncertiem, uzvedumiem un citām mākslinieciskām
izpausmēm, kuras pieejamas visplašākajai sabiedrībai.
Mākslas parka koncepcija ir dabas ainavas, kultūras mantojuma un mākslas
integrācija vienotā vidē. Tā ir vieta, kurā radoša doma var gan veidoties, gan
īstenoties saskaņā ar ainavisko vidi un rezultātā kļūt par šīs vides sastāvdaļu.
Mākslinieki, kas piedalās muzeja radošajos projektos, tiek aicināti smelt
iedvesmu no apkārtnes un izmantot tajā pieejamos dabas materiālus.
Parka brīvdabas ekspozīcijā skatāmi mākslas darbi, kas radīti simpoziju un
darbnīcu laikā kā arī Ojāra Arvīda skulptūras un vides mākslas objekti.
Pedvāles mākslas parks ir unikāla vieta, kurā jebkuram apmeklētājam tiek
dota iespēja vērot mākslas un dabas mijiedarbību.
Pieteikšanās 2022. gada rezidencēm
Copyright © 2013 - 2018. Open-Air Art Museum at Pedvale. All rights reserved